
PATVIRTINTA
Programos „Leader“ ir žemdirbių mokymo

metodikos centro direktoriaus
2016 m. spalio 25 d. įsakymu Nr.1AT-33
RESPUBLIKINIO KAIMO VAIKŲ IR JAUNIMO KONKURSO 
„PO TĖVIŠKĖS DANGUM 2016“ NUOSTATAI

I. BENDROSIOS NUOSTATOS
1. Programos „Leader“ ir žemdirbių mokymo metodikos centras (toliau – PLŽMMC) organizuoja Respublikinį kaimo vaikų ir jaunimo konkursą „Po tėviškės dangum 2016“ (toliau – konkursas). 

2. Respublikinio kaimo vaikų ir jaunimo konkurso „Po tėviškės dangum 2016“ nuostatai (toliau – Nuostatai) reglamentuoja konkurso organizavimo tvarką, eigą ir reikalavimus dalyviams.
3. Konkurso tikslai – gerinti žemės ūkio darbuotojo profesijos įvaizdį, populiarinti žemės ūkio ir kaimo plėtros profesijas, žemės ūkio ir kaimo plėtros sektoriaus veiklą bei pasiekimus. 
4. Konkurso dalyviai – 7–19 metų amžiaus vaikai ir jaunimas, gyvenantys Lietuvos kaimuose, miesteliuose ir mažesniuose miestuose (išskyrus didžiuosius: Vilnių, Kauną, Klaipėdą, Šiaulius ir Panevėžį). 

5. Dalyvių grupės: 

5.1. 1-oji grupė – 7–10 metų; 
5.2. 2-oji grupė – 11–14 metų; 

5.3. 3-ioji grupė – 15–19 metų.

II. konkurso organizavimas

6. Konkursas organizuojamas siekiant prisidėti prie Lietuvos pažangos strategijos „Lietuva 2030“ įgyvendinimo ir yra skirtas Vietos bendruomenių metams. Konkurso specialusis tikslas – ugdyti vaikų ir jaunimo pagarbą savo gyvenamajai aplinkai. Tema „Aš – kaimas – bendruomenė 2030“.
7. Konkurso užduotis – sukurti savo vietos bendruomenės ateities viziją 2030 metais. 
8. Konkurso dabai priimami 2016 m. lapkričio 2–30 d. 
III. DARBŲ PRIĖMIMAS IR VERTINIMAS
9. Reikalavimai:

9.1. Vienas dalyvis konkursui pateikia vieną A4 arba A3 formato darbą, sukurtą piešimo, tapybos, grafikos, aplikacijos, kompiuterinėmis ar kitomis priemonėmis.

9.2. Konkurso darbai atsiunčiami paštu adresu: Programos „Leader“ ir žemdirbių mokymo metodikos centras, Universiteto g. 8A, Akademija, Kauno r. 53341.

9.3. Kartu su konkurso darbu pateikiama užpildyta dalyvio anketa (Nuostatų 1 priedas).


10. Konkurso darbų vertinimas ir apdovanojimas:

10.1. Gauti darbai registruojami.

10.2. Darbus vertina ir nugalėtojus išrenka PLŽMMC direktoriaus įsakymu sudaryta komisija. 
10.3. Vertinimo etapai: 
10.3.1. Komisija išrenka kiekvienoje grupėje po 10 geriausių darbų, kurie skelbiami konkurso „Facebook“ puslapyje www.facebook.com/PoTeviskesDangum. 

10.3.2. Komisija kiekvienoje grupėje išrenka po tris nugalėtojus: 1-osios, 2-osios ir 3-iosios vietų. 
10.3.3. „Facebook“ puslapio lankytojai balsuodami išrenka labiausiai patinkantį darbą, kuris tampa Publikos prizo laimėtoju. 
10.4. Komisija darbus vertina vadovaudamasi šiais kriterijais: 
10.4.1. temos atskleidimas;

10.4.2. originalumas;

10.4.3. meniškumas.
10.5. Darbai atmetami ir nevertinami, jei neatitinka šių Nuostatų reikalavimų, yra netvarkingi, nukopijuoti, neetiški. 
10.6. Nugalėtojų sąrašas tvirtinamas PLŽMMC direktoriaus įsakymu.
10.7. Informacija apie nugalėtojus ir jų apdovanojimą paskelbiama per 2 savaites pasibaigus konkursinių darbų priėmimui konkurso organizatorių interneto svetainėje www.zmmc.lt ir konkurso „Facebook“ puslapyje www.facebook.com/PoTeviskesDangum.
10.8. 1-osios vietos nugalėtojai ir Publikos prizo laimėtojas apdovanojami 50 eurų vertės knygyno kuponais, 2-osios vietos – 40 eurų, 3-iosios – 30 eurų.  
V. BAIGIAMOSIOS NUOSTATOS
11. Konkurso organizatoriai pasilieka teisę darbus skelbti, reprodukuoti, eksponuoti savo nuožiūra, neišmokėdami autoriams honoraro.
12. Autorius pateikdamas darbą konkursui sutinka, kad jo asmeniniai duomenys būtų naudojami tiek, kiek tai būtina šių Nuostatų reikalavimams vykdyti.
13. Pateikti konkursui darbai autoriams negrąžinami.
14. Dalyvių patirtų išlaidų konkurso organizatoriai neapmoka.

15. Konkurso koordinatorė: PLŽMMC Administravimo ir informavimo skyriaus specialistė Irma Minskienė, tel. (8 37) 39 70 70, el. p. irma.minskiene@zmmc.lt.
_______________________________
